רנה שר

רְנֶה שַׁר (בצרפתית: René Char; ) היה משורר צרפתי וחבר ברזיסטנס הצרפתי.

קורות חיים
שר נולד בל'איל-סור-לה-סורג שבמחוז ווקלוז בצרפת. הוא היה הצעיר מבין ארבעת ילדיהם של אמיל שר ומארי-תרז רוז'ה. אביו שימש כראש העירייה וכמנהל מפעל הגבס של ווקלוז.

שר בילה את ילדותו בנבון (Névons), בית המשפחה הגדול שהושלם עם לידתו. לאחר מכן, הוא למד בפנימיה בבית הספר באביניון ובשנת 1925 היה לסטודנט ב"L'École de Commerce de Marseille" ("בית הספר למסחר של מרסיי"). שם קרא את כתביהם של פלוטרכוס, פרנסואה ויון, ראסין, ה, אלפרד דה ויניי, ז'ראר דה נרוואל ושארל בודלר. שר היה גבוה (1.92 מ') ושיחק רוגבי באופן פעיל. לאחר שעבד לזמן קצר ב, הוא שירת שירות צבאי בחיל התותחנים בנים בשנת 1927.

ספרו הראשון של שר, "Cloches sur le cœur" ("פעמונים על הלב"), ראה אור ב-1928 כקובץ שירים שנכתבו בין 1922 ל-1926. בתחילת 1929, הוא ייסד את כתב העת Méridiens ("מרידיאן") יחד עם  ופרסם שלושה גיליונות. באוגוסט, הוא שלח עשרים ושישה עותקים מספר יצירותיו Arsenal ("ארסנל"), שפורסמו בנים, ל, שבא לבקרו בל'איל-סור-לה-סורג בסתיו. בסוף נובמבר, שר עבר לפריז, שם פגש את לואי אראגון, אנדרה ברטון, ו, והצטרף לסוריאליסטים. "Profession de foi du sujet" ("הצהרת האמונה של הסובייקט") שלו פורסמה בדצמבר בגיליון השנים-עשר של La Révolution surréaliste ("המהפכה הסוריאליסטית"). הוא נשאר פעיל בתנועה הסוריאליסטית במהלך שנות ה-30 המוקדמות, אך התרחק בהדרגה מאמצע שנות ה-30 ואילך. לאורך הקריירה שלו, יצירותיו של שר הופיעו במהדורות שונות, לעיתים קרובות עם יצירות אמנות של דמויות בולטות, ביניהן וסילי קנדינסקי, פבלו פיקאסו, ז'ורז' בראק, ז'ואן מירו, אנרי מאטיס ו.

שר הצטרף למחתרת הצרפתית בשנת 1940, ושירת בכינוי "קפיטן אלכסנדר" (Captain Alexandre), שם פיקד על אזור ההצנחה של . הוא סירב לפרסם דבר במהלך הכיבוש, אך כתב במהלכו את "Feuillets d'Hypnos" ("גיליונות היפנוס", 1943–1944), שהיו שירי פרוזה שעסקו בהתנגדות. אלה פורסמו בשנת 1946 וזכו לשבחים רבים. במהלך שנות ה-50 וה-60, למרות חוויות קצרות ולא מוצלחות בתיאטרון ובקולנוע, שר הגיע לבשלות מלאה כמשורר. בשנות ה-60, הוא הצטרף למאבק נגד הצבת נשק גרעיני בפרובאנס. הוא נפטר מהתקף לב בשנת 1988 בפריז.

מלון קמפרדון (Hotel Campredon), הידוע גם בשם "בית רנה שר" (Maison René Char), בל'איל-סור-לה-סורג, שימש כאוסף ציבורי של כתבי היד, הרישומים, הציורים וחפצי האמנות שלו, עד שנת 2016.

שר היה ידיד ומקורב של הסופרים אלבר קאמי, ז'ורז' בטאיי ומוריס בלאנשו, ושל האמנים פבלו פיקאסו, ז'ואן מירו וויקטור בראונר. הוא היה אמור להיות במכונית שהייתה מעורבת בתאונה שבה נהרגו אלבר קאמי ו, אך לא היה מספיק מקום, ובמקום זאת חזר באותו יום לפריז ברכבת.

המלחין פייר בולז כתב שלוש יצירות על שירתו של שר: "Le Soleil des eaux" ("שמש המים"), "Le Visage nuptial" ("פני החתונה"), ו-"Le Marteau sans maître" ("הפטיש ללא אדון"). ידידות מאוחרת התפתחה גם בין שר למרטין היידגר, שתיאר את שירתו של שר כ"הישג כביר אל הבלתי ניתן לתיאור" והתארח אצלו שוב ושוב ב שבווקלוז.

מבחר מכתביו

ימין|ממוזער|250px|רנה שר כ"קפטן אלכסנדר" 1943
 Ralentir Travaux (1930 – בשיתוף עם אנדרה ברטון ופול אלואר)
 Le Marteau sans maître (1934)
 Moulin premier (1936)
 Placard pour un chemin des écoliers (1937)
 Dehors la nuit est gouvernée (1938)
 Seuls demeurent (1945)
 Feuillets d'Hypnos (1946)
 Le Poème pulvérisé (1947)
 Fureur et mystère (1948)
 Les Matinaux (1950)
Recherche de la base et du sommet (1955)
 La Parole en archipel (1962)
 L'Âge cassant (1965)
 Dans la Pluie giboyeuse (1968)
 Le Nu perdu (1971)
 La Nuit talismanique (1972)
 Le Bâton de rosier
 Aromates chasseurs (1976)
 Chants de la Balandrane (1977)
 Fenêtres dormantes et porte sur le toit (1979)
 Loin de nos cendres (1983)
 Les voisinages de Van Gogh (1985)
Éloge d'une soupçonnée (1988)
כל יצירותיו השלמות (Œuvres completes) של שר, פורסמו בסדרת הספרים היוקרתית "ביבליותק דה לה פליאד" (Bibliothèque de la Pléiade) של הוצאת גלימאר בשנת 1983, עם מבוא מאת . מהדורה מחודשת ומורחבת לאחר מותו הופיעה בשנת 1995.

לקריאה נוספת













ראו גם
 רשימת 100 הספרים של המאה של לה מונד – הכוללת גם את "Fureur et mystère" של רנה שר

קישורים חיצוניים



 Literature by and about René Char in the catalogue of the German National Library
 Works by and about René Char in the German Digital Library

הערות שוליים

קטגוריה:סופרים צרפתים
קטגוריה:משוררים צרפתים
קטגוריה:חברי הרזיסטאנס
קטגוריה:מעוטרי אות לגיון הכבוד
קטגוריה:צרפתים שנולדו ב-1907
קטגוריה:צרפתים שנפטרו ב-1988